15.

Kako je F4E naveo u ranijim izvješćima, maksimalni proračun za postojeći višegodišnji financijski okvir utvrđen je na pretpostavkama vježbe koja je izvršena 2008. godine (Toschijevo izvješće), izvedena na 3. razini (sustav) i 4. razini strukture organizacije rada (dogovor o nabavi). To ni na koji način ne znači da ne postoji sustav za nadzor troškova. Zapravo, već postoji u potpunosti funkcionalan sustav kontrole i nadzora troškova na razini organizacije nabave, na 4. razini strukture analize rada i na razini sustava, na 3. razini strukture analize rada (kako to i potvrđuje Sud u svom izvješću iz 2013. godine). Ono što F4E zaista nije imao uspostavljeno u trenutku revizije (ožujak 2015. godine) bili su svi podaci na 6. razini (ugovori). To ne znači da F4E nije procijenio troškove na pojedinačnim ugovorima, F4E je to učinio, no u pojedinačnim projektnim skupinama, a ne na centraliziran i jednoobrazan način. Premda F4E već godinama upotrebljava nekoliko alata za upravljanje podacima radi održavanja/upravljanja svojim operativnim i financijskim podacima (npr. ABAC, ABAC ugovori, Primavera, IDM itd.) integriranih središnjim integriranim sustavom izvješćivanja, F4E potvrđuje da napreduje rad na poboljšavanju sustava upravljanja podacima o troškovima i odstupanjima. Prvi dio, sustav i metodologija praćenja procjena troškova i odstupanja na razini ugovora, predstavljen je u rujnu 2015. godine Službi za unutarnju reviziju (IAS) Komisije tijekom njihove posjete povodom pripreme naknadne revizije dogovora o nabavi. Druga faza bit će provedba potpuno integriranog sustava planiranja resursa koji će integrirati podatke i postupke: od izrade proračuna, preko nabave, sve do upravljanja odstupanjima i isporukama. Sporazum o provedbi sustava planiranja resursa postignut je na razini upravljačkog odbora zajedno s uspostavom specijaliziranog četvrtog odjela unutar organizacije F4E-a usmjeren na upravljanje projektom (trošak, opseg, kvaliteta, raspored i rizik) i njegovoj infrastrukturi (podatkovni modeli, alati, procesi). F4E potvrđuje da ažuriranje, kojim se uzima u obzir prethodne promjene opsega koje dolaze iz Organizacije ITER, osnovice troška, kako ga je razradila grupa Toschi 2008. godine na 4. razini, izvršeno i ažurirano kad god je Vijeće ITER-a odobravalo promjene osnovice (uglavnom putem zahtjeva za izmjenu projekta). U pogledu osnovice troška na 6. razini, rekonstrukcija Toschijeve procjene troškova na takvoj je razini bila moguća samo za neke sustave (npr. Magnet) kako ne postoji dovoljno podataka iz rezultata grupe Toschi za sveobuhvatnu (tj. sažimanje cijelog opsega) raspodjelu vrijednosti 4. do 6. razine. Stoga je rad bio usmjeren na cjelokupnu ponovnu izradu nove osnovice troškova, uključujući ne samo rizike koji utječu na cijene (kako je to učinjeno tijekom Toschijeve analize), već uzimajući također u obzir postupak procjene nakon dovršenja za sve planirane aktivnosti 6. razine. U tu je svrhu direktor F4E-a uspostavio radnu skupinu radi definiranja i primjene strukturiranog i sljedivog postupka kako bi se dobila procjena nakon dovršenja na 6. razni za cjelokupni rad što ga F4E ima izvršiti u sklopu svojih obveza u okviru ITER projekta. To također zadovoljava potrebu uspostave i održavanja vjerodostojnosti procjena i faktora troškova (npr. rizici i nesigurnosti) koji utječu na rezultate i njihovu pouzdanost. Sustav i metodologija već su predstavljeni IAS-u tijekom njihove naknadne posjete u rujnu 2015. godine. Ažuriranje doprinosa Unije projektu ITER izvan njegove faze izgradnje nije izvršeno i nije planirano dok projekt ne osigura relevantne informacije kako bi se takva analiza omogućila.